महानआर्यमन शिंदे

महानआर्यमन शिंदे हे ज्योतिरादित्य शिंदे यांचे पुत्र आहेत.

बालपण व शिक्षण
महानआर्यमन यांचा जन्म १७ नोव्हेंबर १९९५ रोजी ग्वाल्हेर येथे झाला. त्यांच्या वडिलांचे नाव ज्योतिरादित्य शिंदे आणि आईचे नाव प्रियदर्शिनी शिंदे असे आहे.माधवराव शिंदे हे त्यांचे आजोबा होते. ते मराठा साम्राज्यातील शिंदे घराण्यातील आहेत. त्यांचे शालेय शिक्षण डून स्कूल मध्ये झाले. नंतर त्यांनी अमेरिकेतील येल युनिव्हर्सिटी येथे राज्यशास्त्र ह्या विषयात पदवी संपादन केली. पुढे त्यांनी लंडन स्कूल ऑफ इकॉनॉमिक्स येथे पुढील शिक्षण घेतले.
कारकीर्द
शिक्षण झाल्यानंतर त्यांनी देशविदेशातील व्यावसायिक संस्था व सामाजिक कार्यांच्या प्रकल्पात भाग घेऊन अनुभव मिळविला.त्यांनी भारत पाकिस्तान शांततेसाठी कोशिश ह्या संस्थेची स्थापना केली आणि शांततेसाठी काही कार्यक्रम आयोजित केले. फळे आणि भाजीपाला वगैरे साठी त्यांनी माय मंडी हा स्टार्टअप चालू करून व्यवसाय केला.
राजकारण
ज्योतिरादित्य शिंदे यांच्या मार्गदर्शनाखाली त्यांनी राजकारणात प्रवेश केला. वडिलांच्या प्रचारासाठी त्यांनी स्वर्गीय अरुण जेटली यांचे मार्गदर्शन घेतले होते.
क्रिकेट
ते विविध क्रिकेट संघटनांमध्ये कृतीशील आहेत. त्यांची अलीकडेच मध्यप्रदेशक्रिकेट संघटनेचे अध्यक्ष म्हणून निवड झालेली आहे. ते शिंदे घराण्यातील तिसऱ्या पिढीतील वारसाहक्काने आलेले संघटनेचे सर्वांत तरुण अध्यक्ष आहेत. त्यांचे आजोबा इसवी सन १९८२ ते इसवी सन २००१ असे १९ वर्षे मध्यप्रदेश क्रिकेट संघटनेचे अध्यक्ष होते. त्यांचे वडील इसवी सन २००४ ते २०१९ त्याच संघटनेचे अध्यक्ष होते.महाराष्ट्र टाईम्स, बुधवार,३ सप्टेंबर २०२५

संदर्भ व नोंदी

वर्ग:मराठी व्यक्ती
वर्ग:शिंदे घराणे